நான் இன்னும் இயக்கத்தில் பிரபலமடையவேண்டியுள்ளது,. தமிழகத்திலுள்ள அனைத்து லுத்தரன் ஆலயங்களையும் நான் சென்று பார்க்க வேண்டியுள்ளது. அங்குள்ள சபை மக்களை சந்தித்து அவர்களின் குறைகளைக் கேட்க வேண்டியுள்ளது. அவை பற்றியெல்லாம் இயக்கத்தின் கூட்ட்ங்களில் பேசவேண்டும். இவை ஏதும் இல்லாமல் உடன் தேர்தலில் போட்டியிட்டது ஒரு அறிமுகத்துக்குதான் . இப்போது என்னை பலருக்குத் தெரிந்துவிட்டது. இனி அடுத்த தேர்தலுக்கு தயார் செய்துகொள்ளலாம்.அது இன்னும் மூன்று வருடங்களில் நடைபெறும். ஆனால் அப்போதும் என்னைவிட முத்த தலைவர்கள் நிச்சயம் போட்டியிடுவார்கள்,அவர்களில் மொத்தமே மூவர்தான் தேர்ந்தெடுக்கப்படுவதுதான் சிரமம். திருச்சபை மக்களிடையே உள்ள லுத்தரன் முன்னேற்ற இயக்கத்தின் மூன்று பேர்கள் என்பது அவ்வளவு எளிதல்ல. வாக்காளர்களை திரும்பத் திரும்பத் தொடர்பு கொண்டு அவர்களின் குறைகளைப் போக்குவதாக வாக்குகள் தரவேண்டும் நிறைய செலவு வேறு செய்தாக வேண்டும்.தமிழகம் முழுதும் சுற்றுப்பயணம் செய்ய வேண்டும்.